Hennes egen sønn

Hennes egen sønn (originaltittel: To Each His Own) er en amerikansk dramafilm fra 1946, regissert av Mitchell Leisen og produsert av Paramount Pictures. I hovedrollene spiller Olivia de Havilland, Mary Anderson og John Lund. Filmen handler om en ung, ugift kvinne som må adoptere bort barnet sitt. Hun prøver uten hell å få sønnen sin tilbake. Manus er skrevet av Charles Brackett og Jacques Théry.

De Havilland vant Oscar for beste kvinnelige hovedrolle, mens Brackett ble nominert til Oscar for beste historie.

 Handling 
Jody kommer fra en liten amerikansk by, kalt Piersen Falls. Både Alex Piersen og en omreisende selger Mac Tilton ønsker å gifte seg ned henne, men hun avslår begge to. En skuffet Alex gifter seg deretter med Corinne. Når kjekk, ung pilot og kaptein fra US Army, Bart Cosgrove, kommer til området, blir han og Jody raskt forelsket. Etter at hun får vite at Bart ble drept i krigen, føder hun en sønn i 1919. Sønnen får navnet Gregory, som blir adoptert vekk rett etter fødsel. Jodys far dør og tvinger henne til å selge familiens butikk. Når Jody ber om å bli sykepleier for Griggsy, avviser Corinne henne.

Jody flytter til New York City, og får en jobb for Mac. Men arbeidsplassen blir snart raidet av politiet. Jody overtaler mac til å produsere en ny kosmetisk krem. Dette bygger etter hvert opp til en blomstrende virksomhet, og de blir rike. I 1924 tvinger hun Corinne til å gi henne Gregory ved å true med å blokkere et sårt tiltrengt bank-lån for Alex sin sviktende virksomhet. Etter to måneder har imidlertid fire-åringen fremdeles kraftig hjemlengsel. Jody velger å gi opp, og sender gutten tilbake til Corinne.

 Medvirkende 

Olivia de Havilland som frøken Josephine «Jody» Norris
Mary Anderson som Corinne Piersen
John Lund som kaptein Bart Cosgrove / Gregory Pierson
Billy Ward som Gregory som barn
Roland Culver som lord Desham
Phillip Terry som Alex Piersen 
Bill Goodwin som Mac Tilton
Virginia Welles som Liz Lorimer
Victoria Horne som sykepleier Daisy Gingras 
Griff Barnett som Daniel Norris 
Alma Macrorie som Belle Ingram
Frank Faylen som Babe 
Willard Robertson som dr. Hunt
Arthur Loft som Bernadock Clinton 
Virginia Farmer som fru Cora Clinton 
Doris Lloyd som frøken Pringle
Clyde Cook som herr Harkett 
Ida Moore som frøken Claflin 
Mary Young som fru Nix

 Priser og nominasjoner 
 År  Pristittel  Kategori  Nominert  Resultat 1946  New York Film Critics Circle  Beste kvinnelige hovedrolle  Olivia de Havilland   1947  Oscar  Beste kvinnelige hovedrolle  Olivia de Havilland   Beste historie  Charles Brackett  

 Referanser 

 Eksterne lenker 


Kategori:Filmer fra 1946
Kategori:Dramafilmer fra USA
Kategori:Filmer med en Oscar-vinnende kvinnelig hovedrolle
Kategori:Sort-hvitt-filmer
Kategori:Engelskspråklige filmer